DOBE KOVIN

**BAKRENA DOBA:**

* Pred kakšnimi pet tisoč leti je v naše kraje priromala prva kovina – [baker](http://www.gis.si/egw/ZOS_T03_P03/img/slika1.jpg). Ljudje so se ga naučili taliti in vlivati v kalupe.
* Tako so izdelovali sekire, motike in druge predmete.
* Ker je bil baker redek, pa tudi nekoliko premehak, je še vedno prevladovalo orodje in orožje iz kamna.
* Ljudje so še vedno živeli v manjših naselbinah – vaseh in se ukvarjali s poljedelstvom in živinorejo.
* Svoje umrle so začeli pokopavati izven naselja na posebej urejenih mestih – pokopališčih.
* V tem času se pojavi nova dejavnost – obrt. Moški so izdelovali lončene posode, predelovali usnje, izdelovali predmete iz lesa in bakra, ženske pa so predle volno in tkale na preprostih statvah.



**BRONASTA DOBA:**

* Bronasto dobo je zaznamovala iznajdba [brona](http://www.gis.si/egw/ZOS_T03_P04/img/slika13.jpg) – zlitine dveh kovin: bakra in kositra, ki je dokončno izpodrinila kamnito orodje in orožje.
* Iz brona so ljudje izdelovali sekire, srpe, nože, ščite, meče, čelade in celo nakit.
* Iz nižin so se preselili na vrhove hribov ali njihova pobočja, kjer so gradili prva utrjena naselja – gradišča. Svoja naselja so sprva obdajali z lesenimi ograjami iz brun – palisadami, ki so jih kasneje zamenjala kamnita obzidja.
* V tem obdobju se pojavi nova dejavnost – menjalna trgovina. Sposobnejši posamezniki so začeli kopičiti svoje bogastvo in s tem pridobivati boljši položaj v družbi. Tako so nastale prve premoženjske in družbene razlike med ljudmi.
* Proti koncu te dobe se je podnebje otoplilo, kar je prineslo boljše pridelke, torej več hrane za ljudi. Njihovo število se je zato zelo povečalo.
* Pokojnike so začeli zažigati na grmadah ter njihov pepel spravljati v posebne posode – [žare](http://www.youtube.com/watch?v=s1t47CpzDQI&feature=related).



**ŽELEZNA DOBA:**

* Železna doba se je pri nas začela okoli leta 800 pr. n. št., ko je [železno](http://www.gis.si/egw/ZOS_T03_P05/img/slika16.jpg) orožje in orodje začelo izpodrivati bronasto.
* Iz tega obdobja so se nam ohranila prva imena ljudstev: Iliri, Veneti, Dalmati in drugi.
* Ljudje so še vedno živeli v gradiščih, ki so postajala večja, številnejša in bolj utrjena. Lesene palisade okoli njih so zamenjala močna kamnita obzidja.
* V mlajši železni dobi so se po vsej Evropi razširili Kelti. To je bilo napredno ljudstvo, ki se je ukvarjalo s poljedelstvom, trgovino, obrtjo in rudarstvom.
* Zemljo so obdelovali z ralom, poznali in kovali so denar ter ustanavljali prve mestne naselbine.
* Kelti niso bili enotno ljudstvo, zato so živeli v številnih, med seboj neodvisnih državah.
* Na naših tleh so ustanovili noriško kraljestvo.
* Za železno dobo so značilne tudi [gomile](http://www.gis.si/egw/ZOS_T03_P05/img/slika17.jpg), grobišča v obliki pravilnih okroglih gričkov, nastalih z nasipanjem zemlje. V takšnih gomilah so ljudje pokopavali svoje mrtve, bodisi v žarah bodisi skeletno.

 